**OBRAZLOŽENJE**

**ZA OBRAZAC PRETHODNE PROCJENE ZA NACRT PRIJEDLOGA ZAKONA O DOPUNI ZAKONA O**

**ZDRAVSTVENOJ ZAŠTITI, S KONAČNIM PRIJEDLOGOM ZAKONA**

U okviru Prethodne procjene provodi se savjetovanje za Obrazac prethodne procjene za Nacrt prijedloga Zakona o dopuni Zakona o zdravstvenoj zaštiti, s Konačnim prijedlogom zakona. U skladu s člankom 204. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.) predlaže se donošenje Zakona o dopuni Zakona o zdravstvenoj zaštiti po hitnom postupku radi osobito opravdanih razloga. Stupanje na snagu ovoga zakona što je prije moguće iznimno je važno u cilju osiguranja da liječnici, kao temeljni i mjerodavni nositelj zdravstvene djelatnosti, ostvare reprezentativnost za sudjelovanje u pregovorima za novi Kolektivni ugovor za djelatnost zdravstva i zdravstvenog osiguranja. Slijedom toga, smatra se da su zbog žurnosti i važnosti ostvarivanja reprezentativnosti liječnika za sudjelovanje u novom kolektivnom ugovoru ispunjeni uvjeti osobito opravdanih razloga za provedbu e-Savjetovanja i za Obrazac prethodne procjene za Nacrt prijedloga Zakona o dopuni Zakona o zdravstvenoj zaštiti, s Konačnim prijedlogom Zakona u kraćem trajanju.